જય રાજ્યગુરુ, અલ્પેશ કાપડી અને કૌશિક વાઘેલા. આ ત્રણેય મિત્રોની એક અનોખી પહેલ આજે ભાવનગર શહેરના કેટલાંયે બાળકોને રાત્રે ભૂખ્યા સૂવાથી બચાવે છે. જય અને અલ્પેશ બંને કોન્ટ્રાક્ટ પર નોકરી કરે છે અને બંનેનો પગાર દર મહીને રૂ.૧૩ હજારથી વધારે નથી કે નથી એ બંનેની પોતાની ઑફિસ અને ત્રીજા મિત્ર કૌશિક ફાઈનાન્શિયલ ક્ધસલ્ટિંગનું કામ કરે છે. પણ આ ત્રણેય પોતપોતાનાં કામકાજ પતાવી દરરોજ સાંજે ૫ વાગ્યે એક અન્ય મિત્રની ઓફિસ પર ભેગા થાય છે અને ચલાવે છે ‘ખીચડી રથ’. આ ખીચડી રથ ભાવનગર અને અમદાવાદના વિવિધ વિસ્તારોમાં ફરીને આશરે ૧૦૦૦ જેટલાં બાળકોને ગરમાગરમ મસાલા ખીચડી પીરસે છે. જય રાજ્યગુરુ, અલ્પેશ કાપડી અને કૌશિક વાઘેલા- આ ૩ મિત્રો છેલ્લાં ૬ વર્ષોથી ભાવનગરમાં મફતમાં બાળઆનંદની પ્રવૃત્તિ ચલાવે છે. ભાવનગર શહેરમાં એક સ્થળે બાળકો અને વાલીઓને ભેગાં કરી કંઈક નવીન રમતગમતોનું આયોજન કરવાનું અને એ પણ મફતમાં અને સાથે નાસ્તો પણ ખરો. એક દિવસ આ ઇવેન્ટ પત્યા બાદ, સાંજના સમયે, આ ત્રણેય મિત્રો ખીચું ખાવા ગયા. તેવામાં બે બાળકો તેમની પાસે ભીખ માગવા આવ્યા. આ અંગે વધુમાં જય જણાવે છે, બસ, તે દિવસની ઘટના બાદ અમે મિત્રોએ નિર્ણય કર્યો કે એક એવા કાર્યક્રમનું આયોજન કરીએ જે જરિયાતમંદ બાળકો અને તેમના પરિવાર માટે હોય. ત્યારબાદ અમે આ બાળકો માટે સર્વે કરવાનું શ કર્યું. તેમના સર્વે મુજબ ભાવનગરમાં દરરોજ ૫૦૦ જેટલાં બાળકો ભૂખ્યાં સૂવે છે. આ ત્રણેય મિત્રોનું માનવું છે કે જ્યારે કોઈ બાળકને આપણે પૈસા આપીએ છીએ તે તેમના માટે હોતા જ નથી. તેમનાં મા-બાપ એ પૈસા લઈ લે છે. એવામાં જો આ બાળકોનું પેટ ભરાય એવું કંઈ કરવામાં આવે તો તેમના સ્વાસ્થ્ય માટે ઘણું સારું રહે છે. ખીચડી રથની શઆત તો થઈ ગઈ. રોજના ૩૦૦ બાળકો સુધી પહોંચવાના લક્ષ્ય સાથે કામગીરીનો આરંભ તો થઈ ગયો પણ તેમની પાસે એટલું ફંડ નહોતું કે દરરોજ આટલાં બાળકો સુધી પહોંચે. દાતાઓ પાસેથી ઇવેન્ટ પૂરતું માંડ માંડ ફંડ મળતું અને જો ઘટે તો એ ત્રણેય મિત્રો તેમના પગારમાંથી ભંડોળ ભેગું કરતા. વધુમાં જય જણાવે છે, "તમે નહીં માનો પણ સૌના સુખદ આશ્ર્ચર્ય વચ્ચે પ્રથમ મહિનાનો તમામ ખર્ચ ભાવનગર શહેરના ક્ધિનરો આપવા તૈયાર થયા અને આ રથનો પ્રારંભ કરવામાં આવ્યો. ‘ખીચડી રથ’નો પ્રારંભ કર્યા બાદ અમે ચોખા, દાળ, તેલ, શાકભાજી, ગેસનો બાટલો જેવી વસ્તુઓનું દાન સ્વીકારવાનું પણ શરૂ કર્યું અને ધીમે ધીમે આ કાર્ય આગળ ચાલવા લાગ્યું.